**АҒЫЛШЫН ТІЛІ САБАҒЫНДА ЖЕКЕ ТҰЛҒАҒА БАҒЫТТАЛҒАН ОҚЫТУ ТЕХНОЛОГИЯСЫН ҚОЛДАНУ ТИІМДІЛІГІ**

**Турсынхан Б. Х.**

**«К.Макпалеев атындағы №4 жалпы орта білім беру мектебі» ММ**

**Ағылшын тілі мұғалімі**

ЮНЕСКО шешімі бойынша XXI ғасыр-полиглоттар ғасыры, әрбір оқушыға 3 тілді меңгерудің мүмкіндігі болу керек.

**Тақырыптың өзектілігі:** Шетел тілін меңгерудің маңыздылығын мойындау біздің қоғам өмірінің барлық шеңберінің интернационалдандыруының, әлемдік қоғамдастыққа енудің салдары болып табылады. ЖТБТ қоғамдық-мәдени құзырлыққа акцент жасайды, ал ол шетелдік коммуникативтік құзырлықты құрайды.

**Гипотеза:** Мектептің түлегі әлемнің біртұтас суретін жасау үшін қажетті білім, білік, дағдыға ие болу керек, түрлі әрекеттерді орындау: оқу, еңбекті, эстетикалық , сонымен қатар қазіргі бәс бағдарлау және шығармашылық қызмет тәжірибесіне ие болу керек, жаңа ақпараттық технологиярын қолдану біліктілігі,мемлекет ішіндегі және халықаралық деңгейде тұлғааралық және мәдениетаралық ынтымақтастыққа дайын болу қажет.Осының барлығы жеке тұлғаға бақытталған технология арқылы: оқушының қабілеттері, мүмкіндіктері, бейімділігі есепке алынған кезде және мұғаліммен қатар оқытудың белсенді субъекті болған кезде ғана іске асырыла алады.

**Тұлғаға бағытталған оқыту** – бұл педагогикалық қызметтегі методологиялық бағдар, ол өзара байланысты түсініктер, идеялар мен тәсілдер арқылы өзіндік тануын, өзін-өзі қалыптасуын және бала тұлғасының қабілеттерінің жүзеге асуын,оның қайталанбас даралығының дамуын қамтамасыз етеді және қолдайды.

**Тұлғаға бағытталған оқытудың бағыттары:**

-Оқушымен жеке жұмыс мүмкіндігі;

-Оқушы тұлғасын тану және қадірлеу;

-Қабілеттеріне қарай топтарға бөлінген балаларды оқыту;

-Балалармен ынтымақтастық;

-Оқытудың түрін, мазмұнын, формасын таңдауға мүмкіндік беру;

- Оқушылардың танымдық стратегиясын дамыту;

-Оқыту үрдісінде балалардыңтұлғалық тәжірибесін есепке алу;

-Адамгершілік қасиеттерін дамыту;

-Оқыту үрдісінде баланың өзіндік «менін» іздеуге көмек көрсету;

**Технологияның мақсаты:**

• Әр оқушының жеке танымдық қабілеттерін дамыту;

• Баланың жеке (субъектік) тәжірибесін көбірек анықтау, ынталандыру, пайдалану, «мәдениеттендіру»;

**Әдістеменің ерекшеліктері:**

Оқу үрдісі оқушы мен мұғалімнің оқу сұхбатына негізделген, ол бағдарламалық қызметті бірлесіп құруға бағытталған. Бұл жерде оқушының ынтасы, оқу материалының мазмұнын, формасын, түрін жеке таңдауы, алған білімін оқытуға қатысты емес жағдайда , қажет болған соң өздігінен пайдалануға талабыталабы есепке алынады.

**Принциптері:**

Көкейтесті мәселелерді өзіндік шешу; Жеке даралық; Субъективтілік; Таңдау; Шығармашылық пен сәттілік; Сенімділік пен қолдау;

**Мұғалімнің ұстанымы:**

Оқытудың субъектік тәжірибесін ынталандыру; Әр оқушының даралығын дамыту; Әр адамның жеке басының ерекшеліктерін, өзіндік құндылықтарын тану;

**Оқушы ұстанымы:**

Оқу-тәрбие үрдісінің элементтерін еркін таңдау; өзін-өзі тану, өз орнын табу, өз қабілеттерін жүзеге асыру;

**Бақылау формалары:**

Оқушы портфелі; Эссе; Шығармашылық жоба; Әр түрлі шығармашылық тапсырмалар; Әр түрлі тестілік материалдар;

**Нәтижелері:**

Тұлға оқыту мен тәрбиелеуде басты тұлға болып табылады. Осыған байланысты бүкіл білім беру ісі оқушыларға, оның тұлғасына бағытталған, оқыту мақсаттары,мазмұны мен ұйымдастыру формасы жағынан оқушының барлық қабілеттерін дамытуға бағытталған.